cyanic-selkie/wikianc huggingface dataset:
กีฬายิงปืนในโอลิมปิกฤดูร้อน 1912
การแข่งขันยิงปืนในโอลิมปิกฤดูร้อน 1912 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 29 มิถุนายน - 5 กรกฎาคม พ.ศ. 2459 จัดขึ้นที่สนาม Kaknäs, Råsunda ซึ่งการแข่งขันกีฬายิงปืนครั้งนี้มีการแข่งขันทั้งหมด 18 รายการ คือ ประเภททีมชาย 18 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 284 คน จาก 16 ประเทศ
ชาลส์ เทรเวเลียน บารอเนตที่ 1
ชาลส์ เทรเวเลียน บารอเนตที่ 1 (’’Charles Trevelyan, 1st Baronet’’; 2 เมษายน ค.ศ. 1807 - 19 มิถุนายน ค.ศ. 1886) ชาลส์ เทรเวเลียนข้าราชการชาวอังกฤษและข้าหลวงแห่งมัทราส
เทรเวเลียนผู้ที่ถือกำเนิดที่ทอนทันในมณฑลซัมเมอร์เซ็ทเป็นบุตรของจอร์จ เทรเวเลียนอาร์คดีคอนแห่งทอนทัน และ ภรรยาแฮร์เรียต ในคริสต์ทศวรรษ 1830 เทรเวเลียนทำงานที่โกลกาตาในบริติชราชและมีบทบาทในด้านการศึกษา
ระหว่างปี ค.ศ. 1840 ถึงปี ค.ศ. 1859 เทรเวเลียนมีตำแหน่งเป็นรัฐมนตรีกระทรวงการคลัง ระหว่างทั้งวิกฤติการณ์ความอดอยากครั้งใหญ่ในไอร์แลนด์ และ ความอดอยากมันฝรั่งในสกอตแลนด์ ที่เกิดขึ้นระหว่างปี ค.ศ. 1846 ถึงปี ค.ศ. 1857 ในไอร์แลนด์เทรเวเลียนมีความรับผิดชอบในการบริหารโครงการบรรเทาภาวะการขาดแคลนอาหาร ส่วนในสกอตแลนด์เทรเวเลียนมีความเกี่ยวข้องอย่างใกล้ชิดกับงานของคณะกรรมการกลางเพื่อการบรรเทาทุกข์ในสกอตแลนด์ ความขาดประสิทธิภาพและทัศนคติส่วนตัวของเทรเวเลียนที่มีต่อชาวไอร์แลนด์เชื่อกันว่าเป็นสาเหตุที่ส่งผลให้ปัญหาที่เกิดขึ้นร้ายแรงกว่าที่ควรจะเป็น ในฐานะผู้ช่วยรัฐมนตรีเทรเวเลียนมีหน้าที่รับผิดชอบต่อการบริหารโครงการบรรเทาทุกข์ของรัฐบาลเพื่อผู้ประสบความยากเข็ญระหว่างภาวะความอดอยากของคริสต์ทศวรรษ 1840 ระหว่างวิกฤติการณ์เทรเวเลียนตีพิมพ์บทความที่แสดงถึงทัศนคติของตนต่อเหตุการณ์ที่มีต่อเกิดขึ้น เทรเวเลียนมีความเห็นว่าความอดอยากเป็น “เครื่องมือในการลดจำนวนประชากรที่เกินไปจากปกติ” และบรรยายภาวะดังกล่าวว่าเป็น “การตัดสินของพระเจ้าในการส่งความภัยพิบัติลงมาเพื่อสั่งสอนชาวไอริชให้ได้รับบทเรียน …ตัวปัญหาที่แท้จริงที่เราจะต้องแก้มิใช่ความเลวร้ายของความอดอยาก แต่เป็นความเลวร้ายทางจริยธรรมของลักษณะของประชาชนที่เห็นแก่ตัว, นอกลู่นอกทาง และขาดความสงบ” ในจดหมายอีกฉบับหนึ่งลงวันที่ 29 เมษายน ค.ศ. 1846 เทรเวเลียนกล่าวว่า “การแก้ปัญหาของรัฐบาลต้องดำเนินต่อไปโดยให้มีผลกระทบกระเทือนต่อกิจการธุรกิจอันเป็นปกติของเอกชนให้น้อยที่สุด ที่ควรจะเป็นวิธีหารายได้หลักในการดำรงชีวิตของประชาชน แต่จะอย่างไรก็ตามประชาชนจะไม่ต้องถูกทอดทิ้งให้อดตาย เมื่อจะอดตายก็ควรจะสร้างความยุ่งยากให้แก่การค้าขายของเอกชนให้น้อยที่สุด”
ดูเพิ่ม
1807 1886
ตำบลบุฮม
ตำบลบุฮม ตั้งอยู่บริเวณทิศเหนือสุดเยื้องไปทางทิศตะวันออกของเขตอำเภอเชียงคาน จังหวัดเลย มีสภาพภูมิประเทศเป็นที่ราบลุ่มสลับภูเขา สภาพแวดล้อมยังมีความอุดมสมบูรณ์ ติดกับแม่น้ำโขง เหมาะแก่การทำเกษตรกรรม โดยเฉพาะการทำไร่สวน และทำนาเป็นบางพื้นที่ ตำบลบุฮมเป็นแหล่งส่งออกผลไม้ที่สำคัญแห่งหนึ่งในอำเภอเชียงคาน จนได้รับขนานนามว่าเป็น "เมืองผลไม้ตลอดปี"
การแบ่งเขตการปกครอง
ตำบลบุฮมแบ่งออกเป็น 11 หมู่บ้าน ประกอบไปด้วย 11 หมู่ ดังนี้
โอเวอร์วอตช์เวิลด์คัพ 2018
ช่วงที่ 1 การคัดเลือกประเทศ
การคัดเลือกประเทศ (Country Qualification) จะทำการคัดเลือกผู้เล่นที่มีค่าการประเมินทักษะ (Skill rating หรือ SR) 150 อันดับแรกของประเทศ โดยประเทศที่มีค่าเฉลี่ย SR สูงที่สุด 20 ประเทศแรกจะได้รับการเชิญให้เข้าร่วมการแข่งขัน โดยในปีนี้มีเจ้าภาพรอบแบ่งกลุ่ม 4 ประเทศ ได้แก่ ฝรั่งเศส เกาหลีใต้ ไทย และสหรัฐอเมริกา ซึ่งประเทศดังกล่าวนี้จะได้รับสิทธิในเข้าร่วมการแข่งขันโดยอัตโนมัติ โดยหากทีมของเจ้าภาพนั้นมีค่าเฉลี่ย SR อยู่ภายใน 20 อันดับแรก ประเทศที่อยู่ในอันดับถัดไป (อันดับที่ 21) จะถูกเชิญเข้าร่วมการแข่งขัน
ช่วงที่ 2 การสร้างคณะกรรมการ
การสร้างคณะกรรมการ (Committee Creation) ในปีนี้มีการปรับเปลี่ยนวิธีการสรรหาให้ได้มาซึ่งคณะกรรมการการแข่งขันประจำชาติ (National Competition Committee) ของประเทศที่ผ่านเข้าร่วมการแข่งขัน โดยจะประกอบไปด้วยบุคคลสามบุคคล ได้แก่ ผู้จัดการทั่วไป ผู้ฝึกสอน และผู้นำชุมชน ซึ่งจะถูกสร้างขึ้นจากกระบวนการดังนี้
โดยมีการประกาศรายชื่อคณะกรรมการการแข่งขันประจำชาติอย่างเป็นทางการในวันที่ 31 พฤษภาคม 2561
ช่วงที่ 3 การพิสูจน์ความสามารถผู้เล่น
การพิสูจน์ความสามารถผู้เล่น (Player Tryouts) จะทำการพิสูจน์ความสามารถตั้งแต่วันที่ 1 มิถุนายน ถึง 5 กรกฎาคม 2561 โดยหมายรวมถึงผู้เล่นในโอเวอร์วอตช์ลีกด้วย โดยจะสามารถเข้าร่วมแข่งขันในฐานะพลเมืองประเทศของตนเองได้ บัญชีรายชื่อผู้เล่นของแต่ละประเทศที่คณะกรรมการส่งไปอาจมีจำนวนได้ถึง 12 คน บลิซซาร์ดจะทำงานร่วมกับผู้เล่นและคณะกรรมการเพื่อทำการระบุตัวผู้เข้าแข่งขันจำนวนเจ็ดคนที่จะเดินทางไปทำการแข่งขันในรอบถ่ายทอดสด
สมาชิกทีมชาติ
รายชื่อสมาชิกทีมชาติที่เข้าแข่งขันในรายการโอเวอร์วอตช์เวิลด์คัพ 2018 (H) เจ้าภาพ (D) ดีพีเอส (F) เฟล็กซ์/ยืดหยุ่น (T) แท็งก์ (S) ซัพพอร์ต/สนับสนุน ผู้เล่นที่สังกัดทีมในโอเวอร์วอตช์ลีก (ฤดูกาล 2018)
ช่วงที่ 5 รอบแปดทีม
รอบแปดทีมถูกจัดขึ้นภายในงานบลิซซ์คอน 2018 ณ ศูนย์การประชุมอะนาไฮม์ เมืองอะนาไฮม์ รัฐแคลิฟอร์เนีย ระหว่างวันที่ 3 ถึง 4 พฤศจิกายน 2561 (ตามเวลาในประเทศไทย) มีการถ่ายทอดสดผ่านระบบอินเทอร์เน็ต 12 ภาษาได้แก่ ภาษาอังกฤษ ภาษาเกาหลี ภาษาฝรั่งเศส ภาษารัสเซีย ภาษาอิตาลี ภาษาญี่ปุ่น ภาษาสเปน ภาษาสเปนสำเนียงละติน-อเมริกา ภาษาโปรตุเกส ภาษาไทย ภาษาจีนกลาง และ ภาษาจีนกลางสำเนียงไต้หวัน รูปแบบการแข่งขันที่ใช้ทำการแข่งขันในรอบก่อนรองชนะเลิศ รอบรองชนะเลิศ และรอบชิงอันดับที่สาม เป็นแบบดีที่สุดในห้าแผนที่ (Best-of-five) ส่วนในรอบชิงชนะเลิศจะเป็นรูปแบบดีที่สุดในเจ็ดแผนที่ (Best-of-seven)
อุดม วรวัลย์
จ่าสิบตำรวจ อุดม วรวัลย์ (เกิด 25 พฤษภาคม พ.ศ. 2492) อดีตสมาชิกสภาผู้แทนราษฎรจังหวัดเชียงใหม่ 1 สมัย และเป็นอดีตที่ปรึกษารัฐมนตรีว่าการกระทรวงแรงงานและสวัสดิการสังคม (สมพงษ์ อมรวิวัฒน์)
ประวัติ
อุดม วรวัลย์ เกิดเมื่อวันที่ 25 พฤษภาคม พ.ศ. 2492 เป็นบุตรของนายนิตย์ และ นางนิภา วรวัลย์ สำเร็จการศึกษาชั้นมัธยมศึกษาตอนปลาย จากโรงเรียนยุพราชวิทยาลัย จังหวัดเชียงใหม่ และปริญญาตรี นิติศาสตรบัณฑิต จากมหาวิทยาลัยเชียงใหม่
งานการเมือง
อุดม วรวัลย์ เคยเป็นอดีตสมาชิกสภาจังหวัด (สจ.) ต่อมาได้รับเลือกตั้งสมาชิกสภาผู้แทนราษฎรครั้งแรก ใน เดือนมีนาคม พ.ศ. 2535 สังกัดพรรคสามัคคีธรรม ต่อมาในปี พ.ศ. 2544 ได้ลงสมัครรับเลือกตั้งในนามพรรคราษฎร และในปี พ.ศ. 2548 ในนามพรรคประชาธิปัตย์ แต่ไม่ได้รับการเลือกตั้ง
เขาเคยได้รับแต่งตั้งเป็นที่ปรึกษารัฐมนตรีว่าการกระทรวงแรงงานและสวัสดิการสังคม (นายสมพงษ์ อมรวิวัฒน์) ในปี พ.ศ. 2538
สมาชิกสภาผู้แทนราษฎร
อุดม วรวัลย์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เชลตัน เบนจามิน
เชลตัน เจมส์ เบนจามิน (Shelton James Benjamin) เกิดวันที่ 9 กรกฎาคม ค.ศ. 1975 นักมวยปล้ำอาชีพและนักมวยปล้ำสมัครเล่นชาวอเมริกันที่ปล้ำให้WWEในนาม เชลตัน เบนจามิน (Shelton Benjamin) แชมป์อินเตอร์คอนติเนนทัล 3สมัย  แชมป์ยูเอส 1สมัย แชมป์แท็กทีม WWE 3สมัย  อดีตนักมวยปล้ำริงออฟออเนอร์(ROH) , นิวเจแปนโปรเรสต์ลิง(NJPW)  และPro Wrestling Noah
ผีกะ
ผีกะ เป็นผีพื้นบ้านทางภาคเหนือ ผีพวกนี้จะมีลักษณะคล้ายผีปอบ คือเข้าสิงในคน และชอบกินของสดของคาว
คนที่เลี้ยงผีกะ เป็นคนที่มีวิชาอาคม เล่นคุณเล่นของ ผีกะจะถูกเลี้ยงไว้ในหม้อดิน โดยมีผ้ายันต์สีขาวปิดปากหม้อไว้ โดยจะวางไว้บนเพดานบ้าน เจ้าของจะเซ่นผีกะด้วยไข่ดิบวันละฟอง
มหาวิทยาลัยติลบืร์ค
มหาวิทยาลัยติลบืร์ค (Tilburg University) เป็นมหาวิทยาลัยรัฐที่ตั้งอยู่ในเมืองติลบืร์ค ประเทศเนเธอร์แลนด์ มีความเชี่ยวชาญด้านสังคมและพฤติกรรมศาสตร์ เศรษฐศาสตร์ นิติศาสตร์ ธุรกิจ เทววิทยา และมนุษยศาสตร์ มีนักเรียนประมาณ 14,300 คนโดยในจำนวนนี้มีนักเรียนต่างชาติราวร้อยละ 15 เมื่อปี ค.ศ. 2018 มหาวิทยาลัยมีการจัดการเรียนการสอนเป็นหลักสูตรในภาษาดัตช์ 35 หลักสูตรและหลักสูตรในภาษาอังกฤษ 45 หลักสูตร หรือหากแบ่งตามระดับการศึกษา จะมีหลักสูตรปริญญาตรี 22 หลักสูตร และหลักสูตรปริญญาโท 48 หลักสูตร
ผีกะ
ผีกะ แต่เดิมคนที่เริ่มนำมาเผยแพร่ คือพวกลิเก หรือพวกนักดนตรี ที่แสดงการละเล่น เรียกว่าผีกะพระ-นาง ผีกะชนิดนี้มีลักษณะคล้ายวอกหรือค่าง ตัวเล็ก ๆ สองตัว มักจะนั่งบนบ่าคนเลี้ยง ผีกะชนิดนี้มีคุณประโยชน์ตรงที่ หากใครเลี้ยงไว้ไม่ว่านักแสดงจะขี้เหร่แค่ไหน พอตกกลางคืนมันจะเลียหน้า ทำให้ยิ่งดึกยิ่งงดงาม การเลี้ยงผีกะจึงเป็นแฟชั่นของนักแสดงทางภาคเหนือในช่วงหนึ่งและเริ่มแพร่หลายสู่ภาคเหนือในจังหวัดต่าง ๆ จนกระทั่งแยกเป็นหลายชนิด ผีกะมีคุณอนันต์แต่ก็มีโทษมหันต์ หากใครเลี้ยงไม่ดี ปล่อยให้ผีกะอด ๆอยาก ๆ มันก็จะทำให้เจ้าของกลายสภาพเป็นกึ่งคนกึ่งภูติ ชอบสิงสู่ชาวบ้านกินตับไตไส้พุง ต้องหาหมอผีมาไล่ออกไปเป็นประจำ
มหาวิทยาลัยติลบืร์ค
มหาวิทยาลัยมักได้รับการจัดอันดับให้อยู่ใน 500 อันดับแรกของมหาวิทยาลัยที่ดีที่สุดในโลกอยู่เสมอ ๆ โดยมีจุดเด่นด้านการวิจัยและการเรียนการสอน โดยเฉพาะในสาขาเศรษฐศาสตร์ บริหารธุรกิจ และนิติศาสตร์
ผีกะ
ชนิดของผีกะ
ผีกะได้แตกสาขาออกเป็นหลายชนิด ดังต่อไปนี้
เอริน มอร์เก็นสเติร์น
เอริน มอร์เก็นสเติร์น (เกิด 8 กรกฎาคม 1978) คือนักเขียนหญิงชาวอเมริกันและทัศนศิลปิน เป็นที่รู้จักอย่างกว้างขวางด้วยผลงานนวนิยายเล่มแรกเรื่อง The Night Circus
ชีวประวัติ
เอริน มอร์เก็นสเติร์น เติบโตที่เมืองมาร์ชฟีลด์ แมสซาชูเซตส์ ศึกษาด้านการละครและศิลปะจัดแสดงที่สมิทคอลเลจในเมืองนอร์ทแฮมตัน แมสซาชูเซตส์และจบการศึกษาเมื่อปี 2000
ถ้ำยฺหวินกัง
ถ้ำผายฺหวินกัง (, ยฺหวินกังฉือคู) คือแหล่งมรดกโลกที่ตั้งอยู่ในเขตเมืองต้าถง มณฑลชานซี ประเทศจีน เป็นสถานที่ที่มีถ้ำน้อยใหญ่จำนวนกว่า 252 ถ้ำ และแต่ละถ้ำยังเป็นที่ประดิษฐานพระพุทธรูปกว่า 51,000 องค์ ถ้ำผาแห่งนี้ได้แสดงถึงยุคทองทางพุทธศาสนาของจีนในช่วงคริสต์ศตวรรษที่ 5 และ 6 ได้อย่างชัดเจน
ถ้ำยฺหวินกังจัดว่าเป็น 1 ใน 3 แหล่งปฏิมากรรมโบราณ ที่มีชื่อเสียงที่สุดในจีน อันประกอบด้วยถ้ำมั่วเกา ถ้ำหลงเหมิน  และถ้ำยฺหวินกัง
ได้รับการจัดระดับโดยคณะกรรมการจัดระดับคุณภาพสถานที่ท่องเที่ยวแห่งประเทศจีนสถานที่ท่องเที่ยวระดับ AAAAA เมื่อปี 2550
มรดกโลก
ถ้ำยฺหวินกังได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 25 เมื่อปี พ.ศ. 2544 ที่กรุงเฮลซิงกิ ประเทศฟินแลนด์ ด้วยข้อกำหนดและหลักเกณฑ์ในการพิจารณา ดังนี้
สมการอ็อยเลอร์–ลากร็องฌ์
ในวิชาแคลคูลัสของการแปรผัน สมการอ็อยเลอร์-ลากร็องฌ์ หรือ สมการลากร็องฌ์ คือ สมการปริพันธ์อันดับสองโดยมีผลเฉลยเป็นฟังก์ชัน stationary ถูกพัฒนาโดยนักคณิตศาสตร์ชาวสวิสเซอร์แลนด์ชื่อเลอ็อนฮาร์ท อ็อยเลอร์และนักคณิตศาสตร์ชาวอิตาลี่-ฝรั่งเศสชื่อโฌแซ็ฟ-หลุยส์ ลากร็องฌ์ ในปี 1750s
เนื่องจากฟังก์ชันที่หาอนุพันธ์ได้ (differentiable functional) จะคงที่ ณ บริเวณที่มีค่าสูงสุดและต่ำสุด สมการอ็อยเลอร์-ลากร็องฌ์จะมีประโยชน์มากในการแก้ปัญหาการหาค่าที่เหมาะที่สุด (optimization) ซึ่งให้ค่าบางอย่าง อาจจะเป็นค่าน้อยสุดหรือมากสุดก็ได้ วิธีการนี้เป็นการอุปไมยจากทฤษฎีบทของแฟร์มาร์ตในแคลคูลัส ซึ่งระบุว่าที่จุดใด ๆ บนฟังก์ชันที่หาอนุพันธ์ได้ จะนำไปสู่ค่าสูงสุดหรือต่ำสุดของบริเวณที่พิจารณา (local extremum) ของฟังก์ชัน จากการแก้อนุพันธ์ของฟังก์ชันเท่ากับศูนย์
ในกลศาสตร์แบบลากรองจ์ เนื่องจากหลักการของแฮมิลตันที่อนุรักษ์พลังงาน (stationary action) การวิวัฒนาการของระบบฟิสิกส์จึงถูกอธิบายด้วยผลเฉลยของสมการอ็อยเลอร์-ลากร็องฌ์สำหรับอธิบายแอคชันของระบบ ในกลศาสตร์คลาสสิก (classical mechanics) สมการอ็อยเลอร์-ลากร็องฌ์สามารถให้ผลเฉลยที่สอดคล้องกับการใช้กฎการเคลื่อนที่ของนิวตัน (Newton's laws of motion) แต่ประโยชน์ คือ จะให้รูปแบบสมการสำหรับระบบในระบบพิกัดทั่วไปซึ่งจะสามารถนำมาประยุกต์ใช้กับระบบพิกัดได้อย่างหลากหลาย ในทฤษฎีสนามคลาสสิก (classical field theory) จะมีรูปแบบสมการของอ็อยเลอร์-ลากร็องฌ์ที่สามารถใช้คำนวณพลศาสตร์ของสนามได้
ริชาร์ด แฮริส (วิสัญญีแพทย์)
อาชีพแพทย์
หลังจากเรียนจบที่ St Peter's College เมือง แอดิเลด แฮร์ริสสำเร็จการศึกษาระดับปริญญาตรีสาขาแพทยศาสตร์และศัลยศาสตร์บัณฑิตที่ Flinders University ในปี ค.ศ. 1988 ต่อมาเขาสำเร็จการศึกษาด้านวิสัญญีแพทย์ในสหราชอาณาจักรและนิวซีแลนด์ แฮร์ริสทำงานเป็นที่ปรึกษาด้านแพทย์ทางอากาศและวิสัญญีแพทย์ให้กับ South Australian Ambulance Service เขาเคยทำงานในทีมช่วยเหลือทางการแพทย์ในกรณีภัยพิบัติทางธรรมชาติในภูมิภาคแปซิฟิก และมีส่วนร่วมในภารกิจ Australian Aid ที่ วานูอาตู
นักดำน้ำในถ้ำ
ในปี ค.ศ. 2009 แฮร์ริสได้รับรางวัล "ความสำเร็จดีเด่น" ในการประชุมวิชาการเพื่อเป็นการแสดงถึงความทุ่มเทของเขาในการสำรวจการดำน้ำในถ้ำ และในปี ค.ศ. 2017 เขาได้รับรางวัลเช่นกัน
ปฏิบัติการค้นหาและกู้ภัยถ้ำหลวง
ในเดือนมิถุนายนปี ค.ศ. 2018 แฮร์ริสกำลังจะออกเดินทางในช่วงวันหยุดเพื่อไปดำน้ำในถ้ำที่ Nullarbor Plain เมื่อเขาและคู่หูนักดำน้ำ เครก ชาลเลน ได้รับการร้องขอจากรัฐบาลไทยตามคำแนะนำของผู้เชี่ยวชาญด้านการดำน้ำในถ้ำชาวอังกฤษ พวกเขาจึงยกเลิกแผนการดำน้ำในวันหยุดและเดินทางมายังประเทศไทยเพื่อพยายามช่วยเหลือเด็กไทยสิบสองคนและโค้ชทีมฟุตบอลของพวกเขาที่ ถูกขังอยู่ในถ้ำหลวงขุนน้ำนางนอน
ความพยายามของแฮร์ริสตลอดการกู้ภัยได้รับการอธิบายว่าเป็นสิ่งจำเป็น เขาทำการประเมินทางการแพทย์กับเด็กชายทั้งหมดที่ติดอยู่ในถ้ำและมันเป็นคำแนะนำของเขาว่าเจ้าหน้าที่ควรเริ่มต้นการช่วยชีวิตเด็กที่แข็งแกร่งที่สุดก่อนตามด้วยเด็กที่อ่อนแอที่สุด ระหว่างการช่วยเหลือแฮร์ริสได้ให้ยากล่อมประสาทกับเด็กชายเพื่อทำให้มั่นใจว่าพวกเขาจะไม่ตื่นตระหนกในระหว่างการช่วยเหลือ แฮริสและชาลเลนเป็นสมาชิก 2 คนสุดท้ายของทีมกู้ภัยที่ออกจากถ้ำหลังจากการช่วยเหลือ
เมื่อวันที่ 24 กรกฎาคม ค.ศ. 2018 แฮริส พร้อมด้วย ชาลเลน ได้รับรางวัล Star of Courage และ Medal of Order of Australia จาก ผู้สำเร็จราชการออสเตรเลีย เมื่อวันที่ 7 กันยายน ปีเดียวกัน สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้พระราชทาน เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น ปฐมดิเรกคุณาภรณ์ แก่ แฮริส และ ชาลเลน
ในวันชาติออสเตรเลียปี ค.ศ. 2019 แฮร์ริสได้รับการประกาศให้เป็น ชาวออสเตรเลียแห่งปี 2019 ร่วมกับชาลเลน
เมื่อวันที่ 5 พฤศจิกายน ค.ศ. 2019 หมอแฮร์ริสและชาลเลนได้เผยแพร่หนังสือ Against All Odds ที่เล่าถึงการมีส่วนร่วมในการช่วยเหลือเด็กชายจากถ้ำหลวง ในหนังสือและในการสัมภาษณ์ทางวิทยุที่โปรโมตหนังสือ พวกเขาแก้ไขความไม่ถูกต้องบางประการในสื่อเกี่ยวกับการช่วยชีวิต เขากล่าวว่าเขาไม่ได้เลือกลำดับที่เด็กชายจะออกจากถ้ำ และเด็กชายตัดสินใจเองโดยพิจารณาจากระยะทางที่เด็กชายแต่ละคนอาศัยอยู่ห่างจากถ้ำ นอกจากนี้ เขายังกล่าวอีกว่า เด็กชายทั้ง 12 คนหมดสติไปโดยสมบูรณ์ ขณะที่พวกเขาถูกพาตัวออกจากถ้ำที่ถูกน้ำท่วม ขณะที่เขาฉีดยาเข้ากล้ามเนื้อที่ต้นขาให้เด็กชายแต่ละคน ๆ ละ 2 เข็ม คือ คีตามีนเพื่อให้พวกเขาหลับ และ อะโตรไพน์ เพื่อระงับการผลิตน้ำลายเพื่อหยุดการสำลัก
ตำบลคูแฮก
คูแฮก เป็นตำบลในอำเภอกลาง เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 27 หมู่บ้าน จากสำมะโน พ.ศ. 2549 ตำบลนี้มีประชากร 2,134 คนใน 443 ครัวเรือน
อันดับกระทืบยอด
อันดับกระทืบยอด หรือ Oxalidales เป็นอันดับของพืชมีดอกที่อยู่ในกลุ่มโรสิด ที่อยู่ในพืชใบเลี้ยงคู่แท้ ส่วนใหญ่มีใบประกอบ มีกลีบเลี้ยงและกลีบดอก 5-6 กลีบ ประกอบด้วย:
ในระบบCronquist วงศ์ส่วนใหญ่ที่กล่าวข้างต้นอยู่ในอันดับ Rosales วงศ์ Oxalidaceae อยู่ในอันดับ Geraniales และวงศ์ Elaeocarpaceae อยู่ระหว่างอันดับ Malvales และ Polygalales ซึ่งในกรณีหลังจะใช้ชื่อว่าวงศ์ Tremandraceae
ประเทศอิตาลีในโอลิมปิกฤดูร้อน 1904
ประเทศอิตาลี เข้าร่วมใน โอลิมปิกฤดูร้อน 1904 โดยมีนักกีฬาเพียงคนเดียว ได้แก่ แฟรงก์ บิซโซนี นักกีฬาจักรยานชาวอิตาลีที่มาตั้งรกรากในสหรัฐ ในเดือนพฤศจิกายน ค.ศ. 1903 และเพิ่งได้รับสัญชาติอเมริกันในปี ค.ศ. 1917 ในช่วงสงครามโลกครั้งที่หนึ่ง อย่างไรก็ตามในรายงานอย่างเป็นทางการของคณะกรรมการโอลิมปิกสากลถือว่าเขาเคยแข่งขันในฐานะตัวแทนทีมสหรัฐ ซึ่งเขียนขึ้นในช่วงเวลาที่ระบุตัวตนและสัญชาติของผู้เข้าร่วมที่ไม่ได้รับการยืนยัน ตามรายงานอย่างเป็นทางการของคณะกรรมการโอลิมปิกสากลอิตาลีไม่ได้เข้าร่วมการแข่งขันกีฬาโอลิมปิกที่เซนต์หลุยส์ แม้ว่าเรื่องนี้บิซโซนีจาก โลดิได้เข้าร่วมในการแข่งขันกีฬาจักรยาน และเขาก็กลายเป็นพลเมืองอเมริกันในปี ค.ศ. 1917 เท่านั้น
"แม้ว่าบิซโซนีอาจได้รับการพิจารณาให้เป็นสมาชิกทีมของสหรัฐในปี ค.ศ. 1904 แต่ก็ไม่มีอะไรที่จะพิสูจน์ได้ เขายังคงเป็นพลเมืองอิตาลี และในการแข่งขันจักรยานโอลิมปิกครั้งนี้ ไม่มีรายชื่อสโมสรสำหรับนักแข่ง เขาเพิ่งถูกระบุว่ามาจาก รัฐนิวเจอร์ซีย์"
ตอร์ติยา (แก้ความกำกวม)
ในภาษาสเปนแบบยุโรป คำ ตอร์ติยา หมายถึงไข่เจียว โดยเฉพาะไข่เจียวสเปน ตอร์ติยา ยังอาจหมายถึง:
ฮิปฮอปไทย
ฮิปฮอปในประเทศไทย เป็นเพลงฮิปฮอปที่ผลิตในประเทศไทย ฮิปฮอปของไทยแตกต่างจากอเมริกันฮิปฮอป ไม่เพียงแต่เสียงและภาษาเท่านั้น แต่ยังรวมถึงวัฒนธรรมที่ใช้ทำดนตรีด้วย
ฮิปฮอปเริ่มแร็ปในประเทศไทย
ดนตรีแร็ปได้เข้าสู่วงการเพลงของไทยในช่วงราวปี 2520 - 2530 ซึ่งเป็นช่วงสีสันทางดนตรีไทย และก่อกำเนิดค่ายเล็กค่ายย่อยมากมาย อาทิ นิธิทัศน์ โปรโมชั่น คีตา เรคคอร์ดส โดยเพลงแร็พไทยช่วงแรกจะใช้คำกลอนมาเรียบเรียงให้สมานสัมพันธ์สำบัดสำนวนให้ดูคล้องจอง อาทิเช่น มันแปลกดีนะ เรวัต พุทธินันทน์ (พ.ศ. 2529), ปาก โดมิแนนท์ เบื่อคนบ่น ธเนศ วรากุลนุเคราะห์ (พ.ศ. 2528) และหมูแข้งทอง ของแตงโม (พ.ศ. 2528)
แต่ฮิปฮอปในไทยเริ่มเป็นกระแสหลักเมื่อราวๆปี 2534-2538 โดยมี เจตริน วรรธนะสิน (จากค่ายจีเอ็มเอ็ม แกรมมี่) ชุด จ เ-ะ-บ ในปี 2534 ทัช ณ ตะกั่วทุ่ง (จากค่าย อาร์เอส), ในชุดทัช ธันเดอร์เมื่อปี 2534, วง TKO (จากค่าย คีตา เรคคอร์ดส) ในชุด ORIGINAL THAI RAP เมื่อปี 2536 รวมไปถึง โจอี้ บอย จากศิลปินฮิปฮอป จากค่าย เบเกอรี่มิวสิค ที่แยกตัวจาก aa crew (ในเวลาต่อมาสมาชิกบางส่วนคือ ไทยเทเนี่ยม ) มาเป็นศิลปินฮิปฮอป เมื่อปี พ.ศ. 2538 ในชุด Joey boy จนเกิดมีศิลปินฮิปฮอปเป็นดอกเห็ดในเวลานั้นอาทิ วง newschool ที่มีเพลงฮิตอย่างฟ้าจ๋าฟ้า, อะลาดิน ฯลฯ
ดนตรีแร็ป-ฮิปฮอปเริ่มประสบความสำเร็จมากขึ้นในปี 2538 เมื่อโจอี้ บอย หรือ อภิสิทธิ์ โอภาสเอี่ยมลิขิต ได้ออกอัลบั้ม โจอี้ บอย ซึ่งเป็นเพลงแร็ปทั้งอัลบั้มเป็นชุดแรกให้กับค่ายเบเกอรี่มิวสิค ประจวบเหมาะกับที่กระแสดนตรีในเมืองไทยได้เริ่มออกจากกระแสหลักไปสู่แนวอิสระ ทำให้เพลงแร็ปได้รับความนิยมเพิ่มมากขึ้น ต่อมาโจอี้ บอย ยังได้ก่อตั้งค่ายเพลงก้านคอคลับ ที่มีศิลปินฮิปฮอปชื่อดังอย่าง บุดด้า เบลส สิงห์เหนือเสือใต้ ฯลฯ
ต่อมาในปี พ.ศ. 2543 ได้เกิดวงแร็ปเปอร์หน้าใหม่ ชื่อ ไทยเทเนี่ยม (ประกอบด้วยสมาชิก ขันเงิน เนื้อนวล จำรัส ทัศนละวาด และปริญญา อินทชัย) เป็นกลุ่มเพื่อนที่รวมตัวกันที่นิวยอร์ก และมีเอกลักษณ์จากทรงผมและการแต่งตัวที่เต็มไปด้วยเครื่องประดับ ต่อมาวงไทเทเนี่ยมได้เข้าไปอยู่ในค่ายสนามหลวงการดนตรีในเครือของจี เอ็ม เอ็ม แกรมมี่ ที่มีเพลงฮิตอย่างเพลง “ทะลึ่ง” (พ.ศ. 2548) “Love for my city” (พ.ศ. 2557) “บ่องตง” (พ.ศ. 2559) ฯลฯ จนกลายเป็นขวัญใจแฟนเพลงวัยรุ่นไทยที่ชื่นชอบเพลงแร็ปจนถึงปัจจุบัน
นอกจากนี้ยังมีศิลปินแร็ปสไตล์ไทยอย่าง ปู่จ๋าน ลองไมค์ หรือพิษณุ บุญยืน ศิลปินแร็ปเปอร์ชื่อดังที่ได้รับความนิยมตั้งแต่ พ.ศ. 2554 จนถึงปัจจุบัน ก็ได้ออกเพลงแร็ปที่โด่งดังอย่าง “นางฟ้าจำแลง” “ตราบธุลีดิน” “แลรักนิรันดร์กาล” “สะพานไม้ไผ่” “มณีในกล่องแก้ว” รวมถึงวงดนตรีและศิลปินแร็ปที่เกิดขึ้นอีกมากมาย เช่น Southside, Snoopking, Illslick, J$R, Chitswift ฯลฯ สิ่งที่น่าสนใจคือ ศิลปินหรือวงแร็ปเหล่านี้หลายคนทำงานเพลงทั้งใต้ดินและบนดิน
ศิลปินแร็ปไทยกลุ่มใต้ดินจัดว่ามีความสำคัญต่อการพัฒนาดนตรีแร็ปในประเทศไทย เนื่องจากเป็นการรวมตัวกันของศิลปินแร็ปที่มีความสามารถ มีแนวคิดทางดนตรีที่ต้องการบรรยายความรู้สึกถึงปัญหาต่างๆ ของสังคมไทย ทั้งเศรษฐกิจ การเมือง การทุจริต ความเหลื่อมล้ำ ความรุนแรง เรื่องชู้สาวและประเด็นทางเพศ ความอยุติธรรมในสังคม ที่ไม่สามารถบอกด้วยเสียงเพลงบนดินได้ ด้วยเนื้อหาคำพูดที่รุนแรง ใช้คำหยาบและเกี่ยวข้องกับสังคม การเมืองการปกครองของไทย ดังนั้นกลอนเพลงแร็ปและแนวดนตรีจึงค่อนข้างมีความแปลกใหม่และสร้างสรรค์ทั้งด้านเนื้อเพลงและจังหวะดนตรีที่หลากหลาย เพื่อสะท้อนปัญหาหรือความจริงของสังคมไทยขณะนั้น
วงการแร็ปใต้ดินยังเป็นวงการที่มีการแข่งขันสูง เพราะรวมเหล่านักแร็ปไทยระดับแนวหน้าไว้จำนวนมากหนึ่งในนั้นคือ ดาจิม หรือ สุวิชชา สุภาวีระ ศิลปินแร็ปใต้ดินยุคแรกที่เป็นที่รู้จักของคนไทย ดาจิมสร้างชื่อจากอัลบั้มสองชุด คือ Hip Hop Underworld ปีพ.ศ. 2543 ในค่าย N.Y.U. ที่เขาดูแลเอง และอัลบั้ม Hip Hop Above the Law ที่มียอดขายในวงการใต้ดินถึง 8,000 ชุด แต่สุดท้ายดาจิมถูกตำรวจจับเนื่องจากเนื้อหาของเพลงอัลบั้มชุดที่สองมีเนื้อหาหยาบคายและไปในทางลากมกอนาจาร ก่อนที่เขาจะย้ายไปอยู่ในค่ายจีนี่ เรคคอร์ด และออกอัลบั้มชุดแร็ปไทย พ.ศ. 2545 และ Twilight Zone และย้ายไปอยู่ค่าย Masscotte Entertainment ตามลำดับ
นอกจากดาจิมแล้ว ยังมีศิลปินแร็ปใต้ดินที่มีชื่อเสียงอีกมากมายเช่น ณัฐวุฒิ ศรีหมอก หรือ ฟักกลิ้งฮีโร่ ศิลปินเครายาวร่างยักษ์ผู้มีฝีมือในการแต่งเพลงและร้องแร็ปอย่างช่ำชอง ผลงานของฟักกลิ้งฮีโร่ปรากฏทั้งบนดินและใต้ดิน เพลงแร็ปใต้ดินหรือ Lost Tapes ของเขาที่มีชื่อเสียง ได้แก่ Rapway สยามประเทศ ชู้รัก แร็ปตุ๊ด (รักนวลสงวนตัว) ฯลฯ ฑิฆัมพร เวชไทยสงค์ หรือ อิลสลิก (Illislick) แร็ปเปอร์ใต้ดินชื่อดังอีกคนที่สร้างเอกลักษณ์ของตัวเองในสไตล์ Slow Jam และได้ออกอัลบั้มชื่อ No Apologies (พ.ศ. 2557) ศิลปินวง CP สมิง แร็ปเปอร์ใต้ดินจากยะลาที่ได้รับความนิยมมากในขณะนี้ ด้วยเอกลักษณ์การแร็ปที่เป็นมืออาชีพ รวดเร็วกระฉับ เพลง “เพื่อนตาย” (พ.ศ. 2547) ของ CP สมิงมียอดวิวในยูทูบถึงสิบล้านวิว ส่วนศิลปินแร็ปใต้ดินกลุ่ม RAD หรือ Rap Against Dictatorship กับผลงาน เพลง“ประเทศกูมี” (พ.ศ. 2561) ก็นับเป็นกลุ่มศิลปินที่ได้รับความนิยมสูงสุดตอนนี้ โดยมียอดวิวในยูทูบมากถึงเกือบสี่สิบล้านวิว
แร็ป-ฮิปฮอปต่อสังคมไทย
สิ่งที่ทำให้ดนตรีแร็ปในประเทศไทยเป็นเริ่มที่นิยมนั้น ส่วนหนึ่งเป็นเรื่องของกระแสหรือค่านิยมจากการรับวัฒนธรรมดนตรีแร็ป-ฮิปฮอป จากสหรัฐอเมริกามาในยุค 90s แต่ถ้ามองอีกมุมหนึ่งจะเห็นได้ว่า ความเป็นดนตรีแร็ปและเอกลักษณ์ในตัวดนตรีมีเสน่ห์ดึงดูดใจผู้คนเป็นอย่างมาก ด้วยรูปแบบเพลง จังหวะสไตล์ต่างๆ เนื้อหาและภาษาที่ให้อิสระศิลปินในการจินตนาการ และใช้ความคิดสร้างสรรค์สร้างกลอนด้นเป็นบทกวีและบทเพลง ปัจจัยเหล่านี้มีส่วนอย่างมากที่ทำให้คนไทยให้ความสนใจแนวดนตรีชนิดนี้มากขึ้น
เสน่ห์ของดนตรีแร็ปที่สำคัญคือการมีรากฐานมาจากการเล่าเรื่องชีวิต ปัญหาของสังคม ความรุนแรง ยาเสพติด และความไม่ยุติธรรม การเสพดนตรีแร็ปจึงเปรียบเสมือนการที่ได้พูดได้ฟังสิ่งที่เป็นจริง โดยใช้เสียงเพลงปลดปล่อยตัวเองออกจากสังคมที่เราถูกปิดกั้น และนี่จึงเป็นอีกสาเหตุหนึ่งที่ทำให้เพลงแร็ปได้รับความนิยมมากขึ้นในประเทศไทย ทั้งนี้ส่วนหนึ่งอาจเป็นเพราะคนไทยส่วนมากถูกกดดันด้วยกรอบทางวัฒนธรรมและประเพณีดั้งเดิม ที่ถูกสอนให้เชื่อฟังคำสั่งของผู้ใหญ่ ผู้มีอำนาจ การที่ประชาชนและสื่อถูกควบคุมการแสดงความเห็น ความเชื่อ ด้วยตัวบทกฎหมายที่ห้ามการวิพากษ์วิจารณ์รัฐและบุคคลบางกลุ่มเพื่อความสงบเรียบร้อย ประชาชนจึงไม่มีอิสระในการแสดงความคิดเห็นต่อสังคม หรือแม้แต่แลกเปลี่ยนความเห็นในที่สาธารณะได้อย่างอิสระ ดนตรีแร็ปจึงเข้ามาทำหน้าที่เป็นช่องทางให้ผู้คนได้ปลดปล่อยสะท้อนปัญหาในใจของคนด้วยกลอนเพลง เสียงเพลง และจังหวะดนตรี การจัดการประชันแร็ป หรือ Rap Battle ในประเทศไทย เช่น รายการ SEA Hiphop Audio Battle, Rap Is Now, Rythm Fight, The Rapper ฯลฯ แสดงให้เห็นชัดถึงการเปิดกว้างของสังคมต่อแนวเพลงแร็ป ในปัจจุบัน ส่วนหนึ่งอาจเป็นเหตุผลทางธุรกิจที่ตอบรับต่อกระแสดนตรีแร็ปที่มาแรง แต่อีกส่วนหนึ่งเป็นเรื่องของแนวดนตรีแร็ปที่สำคัญ ที่ให้เสรีภาพในการแสดงความคิดเห็นโดยไม่ต้องกลัวเรื่องกรอบของสังคม แต่เป็นการโชว์ความดิบและความฉลาดของผู้สร้างกลอนแร็ป ทำให้คนรุ่นใหม่ได้กล้าคิด กล้าแสดงออก ในการเรียบเรียงคำพูดสดเพื่อโต้ตอบกันให้ตรงกับจังหวะดนตรี การจัดการแข่งขันดนตรีแร็ปรายการต่างๆ ดังที่เห็นในปัจจุบัน คือ การให้คนรุ่นใหม่ได้มีเวทีแสดงออก มีความคิดสร้างสรรค์พัฒนากลอนและภาษาแร็ป ที่ต้องเรียบเรียงคำพูดสดในขณะนั้นเพื่อโต้ตอบกัน การประชันแร็ปนั้นยาก เพราะเป็นการปะทะคารมที่ต้องใช้สมาธิอย่างมากในการคิดกลอนเพลงและภาษาออกมาเป็นท่อนแร็ป และต้องคิดเนื้อร้องให้ตรงกับจังหวะดนตรี
ตอร์ติยาข้าวโพด
ในอเมริกาเหนือ ตอร์ติยาข้าวโพด (tortilla de maíz) หรือที่มักเรียกสั้น ๆ ว่า ตอร์ติยา (tortilla) คือขนมปังแผ่นบางชนิดหนึ่งที่ไม่ใส่สารช่วยให้ขึ้นฟู โดยใช้แป้งที่ได้จากเมล็ดข้าวโพดแห้งบ่มในน้ำปูนใส ผสมกับเกลือ น้ำ และบางครั้งน้ำมันพืช ในเม็กซิโกมีแป้งข้าวโพดสามสีสำหรับทำตอร์ติยา ได้แก่ ข้าวโพดขาว ข้าวโพดเหลือง และข้าวโพดน้ำเงิน (หรือข้าวโพดดำ)
ขนมปังที่คล้ายคลึงกันจากอเมริกาใต้ที่เรียกว่าอาเรปา (ทำจากข้าวโพดบดโดยตรง ไม่ใช่จากข้าวโพดบ่มน้ำปูนใส และโดยทั่วไปมีความหนากว่าตอร์ติยามาก) มีอยู่ก่อนที่ชาวยุโรปจะเดินทางมาถึงทวีปอเมริกา และถูกชาวสเปนเรียกว่า ตอร์ติยา เนื่องจากมีหน้าตาคล้ายคลึงกับเค้กไร้สารช่วยให้ฟูและไข่เจียวสเปนดั้งเดิม (แต่เดิมไม่มีมันฝรั่งซึ่งมีถิ่นกำเนิดในอเมริกาใต้) ชาวแอซเทกและกลุ่มชนอื่น ๆ ที่พูดภาษานาวัตล์เรียกตอร์ติยาว่า ตลัชกัลลี (tlaxcalli) และอาหารเหล่านี้ได้กลายเป็นรูปลักษณ์ต้นแบบของตอร์ติยาในปัจจุบัน
ฮิปฮอปไทย
วิวัฒนาการของฮิปฮอปไทย
การแบทเทิล และการแข่งขัน ในปี พ.ศ. 2543 เริ่มมีการแบทเทิล แต่ยังไม่กว้างเหมือนในปัจจุบัน และได้ก่อศิลปินฮิปฮอปมากมายอย่าง เช่น Twopee Southside เคยเป็นแชมป์ Singha Battle of The Year 2007 และ ILLSLICK ก็เคยได้แชมป์ SEA Audio Battle Vol.1 2008 ; เห็นได้ว่าศิลปินก่อนๆส่วนใหญ่โตมาและดังมากับแรปแบทเทิลจริงๆก็ว่าได้
ตอร์ติยาข้าวโพด
เมล็ดข้าวโพดตามธรรมชาติมีหลายสีขึ้นอยู่กับพันธุ์ปลูก ตั้งแต่สีขาวซีด สีเหลือง ไปจนถึงสีแดงและสีม่วงอมน้ำเงิน ในทำนองเดียวกัน ข้าวโพดบดหยาบและตอร์ติยาที่ทำจากข้าวโพดบดหยาบอาจมีสีใกล้เคียงกัน อย่างไรก็ตาม แผ่นตอร์ติยาสีขาวและสีเหลืองนั้นพบได้บ่อยที่สุด
ฮิปฮอปไทย
วิวัฒนาการของฮิปฮอปไทย
ในปี พ.ศ. 2555 Rap Is Now ก็เป็นเวทีที่แข่งขันแรปแบทเทิลที่มีชื่อเสียงที่สุดและใหญ่ที่เมืองไทย
ในปี พ.ศ. 2560 กระแสเพลงฮิปฮอป กลับมาโด่งดังอีกครั้ง หลังจากสมาชิกวง ไทยเทเนี่ยม แต่ละคนอยู่ในช่วงกำลังสร้างครอบครัว ในยุคที่อินเตอร์เน็ท โดยเฉพาะยูทูบ ที่กำลังแข่งขันสูง กลับกลายเป็น PMC (ปู่จ๋านลองไมค์) ในซิงเกิ้ล "แลรักนิรันดร์กาล" มียอดวิวเกิน 204 ล้านวิว (ณ ปี พ.ศ. 2561) ต่อมา ILLSLICK เจ้าพ่อเพลงรัก ดังไม่มีตกจริงๆ ได้ปล่อยซิ้งเกิ้ล "ถ้าเธอต้องเลือก" ในช่วงที่ฮิปฮอปมีระบบสตีมมิ่งมีบทบาทในไทย มียอดวิวเกิน 300 ล้านวิว
YOUNGOHM ศิลปินไฟแรงจากกลุ่ม Rap Is Now ปล่อยซิงเกิ้ล "เฉยเมย" มียอดวิวเกิน 110 ล้านวิว (ณ ปี พ.ศ. 2561) กลับกลายเป็นศิลปินหน้าใหม่อย่างเป็นทางการหลังจากปล่อยเพลงฟรีสไตร์ในเพลง "ไม่ต้องมารักกู" ในปี พ.ศ. 2558 (ใช้แซมเปิ้ลเพลง oui ของ Jeremih) มียอดวิวเกิน 20 ล้านวิว และได้ผลักดันศิลปิน อย่าง Fiixd, Doper Doper, NICECNX, P-Hot, Wonderframe รวมถึงวงร๊อกอย่าง เก็ตสึโนวา รวมถึงยอดร้อยล้านวิวเร็วที่สุด ในซิ้งเกิ้ล "ดูไว้" และ "ธารารัตน์", D Gerrard ในซิงเกิ้ล "GALAXY" มียอดวิวเกิน 106 ล้านวิว และซิ้งเกิ้ล "เกาะสวาทหาดสวรรค์" ร่วมกับ Gavin D และได้ร่วมงานกับศิลปินฮิปฮอประดับตำนานอย่าง P9d ในเพลง "มายา", UrboyTJ ในซิงเกิ้ล "วายร้าย" มียอดวิวเกิน 100 ล้านวิว (ณ ปี พ.ศ. 2561), เก่ง ธชย ร่วมกับ Tossakan ในซิงเกิ้ล "หัวใจทศกัณฐ์" มียอดวิวเกิน 133 ล้านวิว (รวม 2 เวอร์ชัน เนื้อร้อง และ มิวสิควีดีโอ) , Og-Anic ซิ้งเกิ้ล "รู้ทั้งรู้" (ในเวอร์ชันแรกใช้แซมเปิ้ลเพลง Honey ของ Nu J) และได้ทำปล่อยเวอร์ชันเป็นทางการ โดย NINO ได้โปรดิวเซอร์ ใหม่ทั้งหมด ซิ้งเกิ้ล "อยากนอนกับเธอ" ของ เด็กเลี้ยงควาย และ "เป็นไรไหม" ร่วมกับ Lazyloxy  มียอดวิวเกิน 200 ล้านวิว และ ได้ร่วมงานกับ F. Hero โปรดิวเซอร์รายการเดอะแร๊พเปอร์ ซิ้งเกิ้ล "มีแค่เรา"
รวมถึงโปรดิวเซอร์ NINO เป็นโปรดิวเซอร์กระแสหลัก เริ่มทำงานให้ F. Hero, J$R, TM303, Fiixd ฯลฯ และเป็นผู้บริหารค่าย Yupp ร่วมกับ Rap Is Now และ Freshment
การใช้ออโต้จูนในเพลงฮิปฮอป เริ่มนำมาใช้มาขึ้นโดนศิลปินคนแรกคือ Thaiboy Digital แล้วส่งต่อให้กับศิลปินอย่าง Younggu, YOUNGOHM, Fiixd และหลายๆ คน เริ่มใช้เทคโนโลยีนี้มากขึ้น เริ่มมีเสียงวิจารณ์ทั้งทางบวกและทางลบ เนื่องจากคำที่ร้องไปบางทีไม่ชัด บางเพลงก็สูญเสียความเป็นตัวเอง
ปี 2562 แกรมมี่ และ Rap Is Now ร่วมกันเปิดโปรเจ๊คพิเศษเพื่อความหลายแก่คนฟัง Rapisode (เป็นการ Cover ในสไตร์ Hip-Hop) และ FUSE เป็นการผสมผสานความหลากหลายของทุกแนวเพลง
ดนตรีแทร๊ป ในประเทศไทย
ในปี พ.ศ. 2561 กระแสเพลงแทร๊ปจากอเมริกาเริ่มเข้ามาในประเทศไทย ศิลปินรุ่นแรกที่ทำเพลงแนวแทร๊ป ได้แก่ Ben Bizzy, TM303 รวมถึง Younggu ณ เวลานั้น, VKL รวมถึง Khun OC, TARVETHZ และ 2GBOY ซึ่งเวลานั้นฮิปฮอปในไทยกลับสู่กระแสหลักอีกครั้ง แทร๊ป ณ เวลานั้นยังไม่เปิดเผยมากนัก จนกระทั่ง Young Bong & Bongton ได้ทำเพลงแทร๊ปอย่างจริงจัง หลายเพลงอย่าง "อีกา", "ควัน" ร่วมกับ Daboyway, "เยติแก๊ง" จนมีโชว์หลาย ๆ ที่ จนเป็นที่รู้จัก
ปี พ.ศ. 2562 1Mill ได้เปิดช่องยูทิวปี พ.ศ. 2559 หลายเพลงและเริ่มพัฒนาตัวเอง จนเข้าตา Fiixd จนมีเพลง "NRN" อยู่ในอัลบั้ม "More Nights In Thonglor" และได้เปิดตัวต่อสาธารณะชน หลังจากเริ่มเรียนมัธยมปลาย (ม.4) กลับค้นพบตัวเองว่าการทำเพลง น่าจะประสบความสำเร็จกว่า จึงตัดสินใจลาออกจากโรงเรียน มาอยู่กรุงเทพอย่างจริงจัง, ซิงเกิ้ล "เงินหมื่น" เป็นซิงเกิ้ลอย่างทางการ จนได้รับความนิยมในสตีมมิ่ง itunes รวมถึงการร่วมงานกับ MAYA (Warpgvng) ยูทิปเปอร์ข่าวฮิปฮอปต่างประเทศ, Bongpton, PeterSmoke จาก MQT, 18 Crowns และ YungTwekie และได้เปิดตัวEP "งู" ในวันที่ 25 พฤษภาคม กลายเป็นแร๊ฟเปอร์ที่น่าจับจากมองอีกคน และทำให้วงการแทร๊ปในไทยเป็นที่เปิดเผย และได้เปิดตัวโปรดิวเซอร์แทร๊ปอย่าง BIGYA$EN, SixkyoungO, MAYA (Warpgvng), Spatchies และ NINO กลับโปรดิวในเพลงแนวแทร๊ปอีกครั้งอย่าง "มนต์รักนักแร๊ฟ" และ "ไม่เอา" รวมถึง Diamond Rap Battle ชื่อดังที่อายุน้อยที่สุด และอีกหลาย ๆ คนได้เริ่มทำเพลงแนวนี้ตาม ๆ มา
ปี พ.ศ. 2563 หลังจาก Pop Smoke เสียชีวิต เพลงแนว Drill เริ่มเปิดเผยอีกครั้ง 1Mill ได้ปล่อยซิงเกิ้ล Yehe ในอัลบั้ม PAIN KILLER แต่กลับเสียวิจารณ์ในทางลบทั้งในและต่างประเทศ จน Fivio Foreign เพื่อนสนิท Pop Smoke เจ้าของเพลง Big Drip เปิดใจความสามารถของ 1Mill จน Yoz Beat โปรดิวเซอร์ผู้เปิดทางแนว Drill เข้าสู่กระแสหลัก ร่วมกับ AXL, 808 Melo ได้ร่วมกันโปรดิวในโอกาสอันใกล้
อะรัชออฟบลัดทูเดอะเฮด
อะรัชออฟบลัดทูเดอะเฮด (A Rush of Blood to the Head) เป็นสตูดิโออัลบั้มชุดที่ 2 ของกลุ่มศิลปินร็อกอังกฤษ โคลด์เพลย์ ออกจำหน่ายเมื่อวันที่ 26 สิงหาคม ค.ศ. 2002 กับค่ายพาร์โลโฟนในสหราชอาณาจักร อัลบั้มโปรดิวซ์โดยวงและโปรดิวเซอร์ชาวอังกฤษที่ชื่อ เคน เนลสัน ทัศนคติในการเขียนเพลงของอัลบั้มนี้ได้รับผลกระทบจากเหตุการณ์วินาศกรรม 11 กันยายน ค.ศ. 2001 ซึ่งเกิดขึ้นก่อน 1 อาทิตย์ที่พวกเขาจะบันทึกเสียง เพลงหลายเพลงในอัลบั้มมีการใช้เปียโนและกีตาร์มากยิ่งขึ้นกว่าในอัลบั้มเปิดตัวที่ชื่อชุด Parachutes ในปี ค.ศ. 2003 อัลบั้มนี้ติดอยู่อันดับที่ 473 ของการจัดอันดับในนิตยสารโรลลิงสโตน ในหัวข้อ 500 อัลบั้มที่ยอดเยี่ยมที่สุดตลอดกาล
อัลบั้มประสบความสำเร็จด้านยอดขาย ติดอันดับ 1 ในสัปดาห์แรกในสหราชอาณาจักรและต่อมายังติดอันดับ 7 ของอัลบั้มที่มียอดขายมากที่สุดในศตวรรษที่ 21 ในสหราชอาณาจักร โดยองค์กรตัวแทนอุตสาหกรรมสิ่งบันทึกเสียงอังกฤษยืนยันระดับยอดขาย 8 แผ่นเสียงทองคำขาว มียอดขายมากกว่า 2.6 ล้านชุดในสหราชอาณาจักรและมียอดขายมากกว่า 11 ล้านชุดทั่วโลก อัลบั้มมีซิงเกิ้ลฮิตอย่าง "In My Place", "The Scientist", "Clocks", และ "God Put a Smile upon Your Face" อัลบั้มยังได้รับเสียงชมเชยจากนักวิจารณ์ ในปี 2003 ยังได้รับรางวัลแกรมมี่ในสาขาอัลบั้มอัลเทอร์เนทีฟยอดเยี่ยมแห่งปี 2 ปีติดต่อกัน และยังประสบความสำเร็จโดยได้รับรางวัลแกรมมี่สาขาแผ่นเสียงแห่งปีจากเพลง "Clocks"
รายชื่อสำนักพิมพ์การ์ตูน
สำนักพิมพ์การ์ตูน เป็นสำนักพิมพ์ที่มีการผลิตหนังสือการ์ตูน หนังสือการ์ตูนรายสัปดาห์ และนิตยสารการ์ตูน ออกจัดจำหน่าย ในปัจจุบันสำนักพิมพ์จะเป็นผู้ได้รับลิขสิทธิ์ในการตีพิมพ์การ์ตูนเรื่องนั้น ๆ อย่างถูกต้องตามกฎหมาย
สำนักพิมพ์การ์ตูนในอดีต
รายชื่อบางส่วนของสำนักพิมพ์ที่เคยผลิตหนังสือการ์ตูนในประเทศไทยเมื่อในอดีต แต่ปัจจุบันได้เลิกผลิตรึปิดตัวไปแล้ว โดยมีทั้งสำนักพิมพ์ที่ไม่ได้มีการขอลิขสิทธิ์อย่างถูกต้อง และ สำนักพิมพ์แบบลิขสิทธ์
รายชื่ออัลบั้มเพลงของลักอ็องเซียล
อัลบั้มเพลงของลาร์คอองเซียล เป็นอัลบั้มเพลงของวง "ลาร์คอองเซียล"
อัลบั้มพิเศษ
Disc 1 / Hyde best Disc 2 / Tetsuya best Disc 3 / Ken best Disc 4 / Yukihiro best
เกรียงไกร อุระงาม
เกรียงไกร อุระงาม เกิดวันที่ 21 พฤษภาคม พ.ศ. 2536 ที่จังหวัดสุรินทร์ ประเทศไทย เขาเคยเล่นให้กับสุรินทร์ เอฟซี ตั้งแต่อยู่กับสโมสรเยาวชนจนถึงมืออาชีพ แล้วในปี พ.ศ. 2554 ได้ย้ายมาเล่นให้กับบุรีรัมย์ ยูไนเต็ด สโมสรฟุตบอลประจำจังหวัดบุรีรัมย์ โดยเกรียงไกรถนัดในตำแหน่งกองกลาง
กีฬาชักเย่อในโอลิมปิกฤดูร้อน 1912
การแข่งขันชักเย่อในโอลิมปิกฤดูร้อน 1912 เป็นการแข่งขันกีฬาชักเย่อในกีฬาโอลิมปิกฤดูร้อนครั้งที่ 5 ที่กรุงสต็อคโฮล์ม ประเทศสวีเดน ระหว่างวันที่ 8 กรกฎาคม พ.ศ. 2455 จัดขึ้นที่สนาม Stockholm Olympic Stadium ซึ่งการแข่งขันกีฬาชักเย่อครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 16 คน จาก 2 ประเทศ
พระนารายณ์รามาธิบดี
พระนารายน์รามาธิบดี หรือ สมเด็จพระนารายณ์ราชาที่ 1 เป็นพระมหากษัตริย์กัมพูชาที่ครองราชย์ในระยะเวลาสั้นๆ พระองค์เป็นพระราชโอรสของพระบรมราชารามาธิบดีที่ 1 หรือเจ้าพญายาต เสด็จขึ้นครองราชสมบัติต่อจากพระราชบิดาใน พ.ศ. 1976 เสด็จสวรรคตใน พ.ศ. 1980 หลังจากพระองค์สวรรคตแล้ว สมเด็จพระศรีราชา พระอนุชาของพระองค์ขึ้นครองราชย์ต่อมา และได้สร้างเจดีย์บรรจุพระบรมอัฐิของพระองค์ไว้ที่เขาพนมโฎนปึญ หลังการสวรรคตของพระองค์ได้เกิดความร้าวฉานในพระราชวงศ์ เกิดการแย่งชิงราชสมบัติระหว่างสมเด็จพระศรีราชา พระอนุชา และพระศรีสุริโยทัย พระโอรสของพระองค์.
ตำบลบางโรง
บางโรง เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีประชากร 2,221 คน และแบ่งเขตการปกครองออกเป็น 6 หมู่บ้าน ตำบลนี้ตั้งอยู่เหนือสุดของอำเภอ มีอาณาเขตติดต่อกับจังหวัดปราจีนบุรี
พื้นที่ตำบลบางโรงตั้งอยู่ทางทิศเหนือของอำเภอคลองเขื่อน และอยู่ทางทิศตะวันออกเฉียงเหนือของจังหวัดฉะเชิงเทรา ระยะทางห่างจากตัวจังหวัด 23 กิโลเมตร ห่างจากตัวอำเภอ 7 กิโลเมตร เดินทางโดยรถยนต์ตามเส้นทางเลียบคลองชลประทาน ช่องทางหลวงอำเภอเมืองฉะเชิงเทรา–อำเภอคลองเขื่อน–อำเภอบางน้ำเปรี้ยว มีเนื้อที่รวมทั้งสิ้น 31.56 ตารางกิโลเมตร (19,725 ไร่) เป็นที่ราบลุ่มทิศตะวันออกติดกับแม่น้ำบางปะกง ซึ่งเป็นแหล่งน้ำที่สำคัญ ส่วนสภาพสังคมมีโรงเรียนทั้งหมดสองแห่ง ด้านสาธารณสุขนั้นมีโรงพยาบาลคลองเขื่อนตั้งอยู่ห่างจากพื้นที่ตำบลไปอีกประมาณ 8.7 กิโลเมตร และโรงพยาบาลส่งเสริมสุขภาพตำบลบางโรง
ปัจจุบันตําบลบางโรงทั้งตำบลอยู่ในเขตองค์การบริหารส่วนตำบลบางโรง เดิมมีฐานะเป็นสภาตำบลบางโรงซึ่งได้รับการจัดตั้งขึ้นใน พ.ศ. 2517 แล้วจึงได้รับการจัดตั้งเป็นองค์การบริหารส่วนตำบลใน พ.ศ. 2539
องค์กรตัวแทนอุตสาหกรรมสิ่งบันทึกเสียงบริติช
องค์กรตัวแทนอุตสาหกรรมสิ่งบันทึกเสียงบริติช (British Phonographic Industry (BPI)) เป็นองค์กรการค้าด้านสิ่งบันทึกเสียงของบริติช มีสมาชิกเป็นบริษัททางด้านดนตรีนับร้อย รวมถึงค่ายเพลงใหญ่ (วอร์เนอร์มิวสิกกรุ๊ป, อีเอ็มไอ, โซนีมิวสิกเอนเตอร์เทนเมนต์ และยูนิเวอร์แซลกรุ๊ป) ร่วมด้วยสมาชิกที่เกี่ยวข้องในด้านการผลิตและการจัดจำหน่าย และมีบริษัทค่ายเพลงอิสระอีกนับร้อย องค์กรเป็นตัวแทนดูแลผลประโยชน์ของบริษัทค่ายเพลงบริติชตั้งแต่เริ่มดำเนินการในปี ค.ศ. 1973 มีวัตถุประสงค์สำคัญในการต่อสู้การละเมิดลิขสิทธิ์
องค์กรยังเป็นผู้ก่อนตั้งงานแจกรางวัลประจำปี บริตอวอร์ดส เช่นเดียวกับเมอร์คิวรีไพรซ์ในสาขาอัลบั้มแห่งปี ในเดือนกันยายน 2008 บีพีไอเป็นหนึ่งในสมาชิกผู้ก่อตั้ง ยูเคมิวสิก องค์กรที่ดูแลผลประโยชน์ในทุกด้านของอุตสาหกรรมดนตรี
โมมิจิโนะกะ
โมมิจิ โนะ กะ (紅葉賀 (Momiji no Ga); ชมใบไม้แดง) เป็นบทที่ 7 ของ ตำนานเก็นจิ ผลงานของ มุราซากิ ชิคิบุ ที่มีทั้งหมด 54 บท
บท โมมิจิ โนะ กะ  ดำเนินเรื่องในฤดูใบไม้ร่วง ในขณะที่เก็นจิ อายุราว 18 ปี เนื้อหาเกี่ยวข้องทับซ้อนกับช่วงปลายของบท สุเอทสึมุฮานะ  และ  ช่วงปลายของบท  วะกะมุราซากิ  ดำเนินเรื่องต่อมาจนถึงฤดูใบไม้ร่วงปีต่อมา ที่เก็นจิอายุ 19 ปี
ที่มาของชื่อบท โมมิจิโนะกะ
โมมิจิ ( 紅葉 Momiji) คือใบเมเปิลญี่ปุ่น ใบจะเปลี่ยนสีจากเขียวเป็นเหลือง ส้ม และแดง ในฤดูใบไม้ร่วง  ในญี่ปุ่นพันธุ์ที่ปลูกมากคือ อิโระฮะโมมิจิ ชื่อทางพันธุศาสตร์คือ Acer palmatum
กะ (賀 ga ) แปลว่า งานเลี้ยงเฉลิมฉลองครบรอบวันเกิด 40 -50ปี ของบุคคลที่ยิ่งใหญ่
บท โมมิจิโนะกะ  ใน ตำนานเก็นจิ หมายถึง  การเฉลิมฉลองครบรอบวันเกิดอายุ  50 ปี ของจักรพรรดิพระองค์ก่อน  ที่จัดขึ้นภายใต้ร่มใบโมมิจิเปลี่ยนสีในฤดูใบไม้ร่วงนั่นเอง
ตัวละครหลักในบท
โคโนะเอะโนะจูโจ ต่อมาเลื่อนเป็น ไซโช  อายุ 18 ถึง 19 ปี พระราชบิดาของเก็นจิ พระชายาของจักรพรรดิคิริสึโบะ ต่อมาเลื่อนขึ้นเป็น จักรพรรดินี อายุ 23 ถึง 24 ปี สหายสนิทและพี่ชายภรรยาของเก็นจิ พระราชมารดาขององค์รัชทายาท พี่ชายต่างมารดาของเก็นจิ อายุ 21 ถึง 22 ปี ต่อมาขึ้นเป็นจักรพรรดิสุซาคุ ภรรยาของเก็นจิ พี่ชายของฟุจิทสึโบะ บิดาของมุราซากิ อายุ 33 ถึง 34 ปี ต้นห้องคนสนิทขอฟุจิทสึโบะ พี่เลี้ยงของมุราซากิ เสนาบดีฝ่ายซ้าย พ่อตาของเก็นจิ อายุ 52 ถึง 53 ต่อมาขึ้นเป็น จักรพรรดิเรย์เซย์ ตำแหน่ง ไนชิโนะสุเกะ อายุ 57 หรือ 58 ปี ขณะที่เก็นจิอายุ 19 อายุ 10 ถึง 11 ปี
เรื่องย่อ
กลางเดือนตุลาคม มีการเสด็จพระราชดำเนินแปรราชฐานของจักรพรรดิคิริสึโบะไปที่ตำหนักสุซาคุ  ป็นฉลองครบรอบ 50 พรรษาของจักรพรรดิองค์ก่อน  ในวันจริง  เหล่านางในราชสำนักทั้งหมดรวมถึงพระชายาต่างๆจะไม่มีโอกาสได้เห็นการแสดงอันงดงาม  ดังนั้นจักรพรรดิคิริสึโบะจึงมีพระกรุณาให้จัดการซ้อมใหญ่  หน้าลานพระตำเหนักเซเรียว ( เซเรียวเด็ง ) มีการบรรเลงสังคีตบนเรือรูปมังกรหลากหลายขนาดหลายหลากลำที่ลอยลำอยู่ในสระน้ำใหญ่  ข้าราชสำนักต่างร่ายรำประกอบสังคัตจากจีนและเกาหลี  นักเป่าขลุ่ยฝีมือดีได้รับเลือกให้บรรเลงร่วมการร่ายรำคู่ คลื่นทะเลสีคราม ของเก็นจิและโทโนะจูโจ    ร่ายรำภายใต้ใบไม้เปลี่ยนสี  ที่ร่วงหล่นจากต้นอย่างงดงาม  งดงามเสียจนผู้ชมหวั่นเกรงว่า  ปีศาจจะลักตัวเก็นจิไปเสีย
วันปีใหม่ ก่อนที่เก็นจิจะไปร่วมพิธีที่วังหลวง  เขาแวะไปหา มุราซากิ ที่ปีกตะวันตกของคฤหาสน์บนถนนนิโจ  มุราซากิเอาตุ๊กตาของนางออกมาเรียงรายทั้งหมด  เก็นจิถามนางว่า
มุราซากิตอบว่า
อินุกิ คือ เด็กหญิงเพื่อนเล่นของมุราซากิ ที่เคยปล่อยให้ลูกนกกระจอกบินหนีไป  โชนะกอนกล่าวกับมุราซากิว่า
ด้วยวัย 10 ปี มุราซากิยังดูเป็นเด็กอยู่มาก
จักรพรรดิคิริสึโบะ อุ้มพระโอรสน้อยแรกเกิดให้เก็นดู พลางตรัสว่า ช่างเหมือนเก็นจิเหลือเกิน  เก็นจิรู้สึกทั้งกลัวทั้งดีใจ  เขากลับไปยังคฤหาสน์บนถนนนิโจ  และ สงบสติอารมณ์ในห้องของตน  ช่วงนั้นเป็นต้นฤดูร้อน  ดอกโทะโคะนัตสึเบ่งบานเต็มสวน  เขาเด็ดมาหลายดอกและส่งให้พระชายาฟุจิทสึโบะพร้อมโคลงกลอน  ความว่า  สาส์นนี้หนักอึ้งไปด้วยน้ำตาของเขาที่เป็นดั่งหยดน้ำค้างบนดอกโทโคะนัตสึ
องค์จักรพรรดินั้นมีนางกำนัลที่งดงามและมีความสารถในมากมายหลายด้านห้อมล้อมอยู่ แต่ยังมีไนชิโนะสุเกะ ชรา นางหนึ่ง นามว่า เง็นโนะไนชิ  เป็นหญิงที่มีชาติกำเนิดดีและได้รับการเลี้ยงดูมาอย่างดี  แต่ในเวลาเดียวกัน  นางก็ฝักใฝ่ในเรื่องรักๆใคร่ๆมากเป็นพิเศษ  เก็นจิพูดจาหยอกล้อเกี้ยวนางเล่นๆนาง  แต่นางกลับถือเป็นจริงเป็นจัง    วันหนึ่ง  เง็นโนะไนชิ  เสร็จสิ้นภาระกิจการแต่งพระเกศาขององค์จักรพรรดิ   นางกำลังอยู่ตามลำพังกับเก็นจิ  เก็นจิดึงชายกระโปรงของนางเล่นๆ  เง็นโนะไนชิส่งสายตาหวานฉ่ำผ่านพัดสีฉูดฉาดที่ปิดบังใบหน้าครึ่งหนึ่งให้เก็นจิ
ค่ำคืนหนึ่งอันเย็นฉ่ำหลังจากการอาบน้ำ เก็นจิเดินเล่นอยู่แถวตำหนักอุมเมย์ ( อุมเมย์เด็ง ) เง็นโนะไนชิกำลังบรรเลงบิวะอย่างเพราะพริ้ง  เก็นจิร่วมฟังอย่างเพลิดเพลินใจ  หลังจากนั้นทั้งสองก็มีความสัมพันธ์กัน  ระหว่างที่นอนพักผ่อนอยู่นั้น  เก็นจิรู้สึกว่ามีใครบางคนเข้ามาใกล้  เก็นจิจึงรวบรวมเสื้อผ้าแล้วแอบอยู่หลังฉากบังตา  ชายลึกลับคำรามเสียงดังพร้อมชักดาบขึ้นขู่  ที่แท้เป็นโทโนะจูโจ ตามมาหยอกล้อเล่นโดยแสร้งเป็นชู้รักคนหนึ่งของเง็นโนะไนชินั่นเอง  เง็นโนะไนชิแสร้งทำเป็นหวาดกลัวจนร่างสั่นเทา  หญิงที่มีประสบการณ์อันโชกโชนเช่นนาง  ย่อมต้องเคยผ่านเหตุการณ์ทำนองนี้มาบ้างแล้ว
การร่ายรำคลื่นทะเลสีคราม
คลื่นทะเลสีคราม ( Blue Sea and Wave, blue ocean waves)ในภาษาญี่ปุ่นคือ เซย์ไกฮะ (青海波 Seigaiha)เป็นชื่อของลายผ้าชนิดนึง  ที่เป็นรูปคลื่นทะเล  โดยรับแบบมาจากรูปเขียนแสดงท้องทะเลในแผนที่จีน ลวดลายที่เก่าแก่ในญี่ปุ่นพบเป็นลวดลายบนตุ๊กตาดินเผา ฮะนิวะ (  haniwa ) ที่ขุดค้นพบในจังหวัด กุมมะ ( Gunma ) ในต้นยุคเฮอันมีการใช้ลายคลื่นทะเลสีคราม ประดับ โมะ ( 裳 mo ชายผ้าเป็นหางยาวไปด้านหลังที่ใช้ผูกเอวชุด จูนิฮิโตเอะ十二単 กิโมโน 12 ชั้น  ของสตรีในราชสำนักสมัยเฮอัน  )นอกจากนี้ยังใช้เป็นลวดลายประดับภาชนะต่างๆ และสถานที่ต่างๆด้วย
การร่ายรำคลื่นทะเลสีคราม คือ ศิลปะการแสดงโบราณของญี่ปุ่น ประเภท กะงะคุ ( Gagaku )โดยผู้ร่ายรำจะสวมชุดทอลายหรูหราสวยงามที่ประกอบด้วยลวดลาย คลื่นทะเลสีคราม   และ   ลายนก
ดอกโทะโคะนัตสึ
ดอกโทะโคะนัตสึ (常夏) หรือ คาเนชั่นป่า เป็นชื่อโบราณของ ดอก นะเดะชิโกะ ( 撫子) จะบานช่วงฤดูร้อนถึงฤดูใบไม้ร่วง ทั้งสองชื่อคือดอกไม้ชนิดเดียวกัน ทางวรรณกรรมโบราณของญี่ปุ่น จะใช้  โทะโคะนัตสึ สื่อถึง บุคคลอันเป็นที่รัก คนรักร่วมเรียงเคียงหมอน   ส่วน  นะเดะชิโกะ สื่อถึง ลูกอันเป็นที่รัก
ติรุวัฬฬุวรร
กมิล ซเวเลบิล นักวิชาการด้านวรรณกรรมทมิฬระบุว่าแทบจะไม่มีข้อมูลดั้งเดิมชิ้นใดเลยที่หลงเหลืออันเกี่ยวกับวัฬฬุวรร ชีวิตและปูมหลังของเขานั้นได้มาจากการตีความจากงานเขียนของเขาโดยนักอัตชีวประวัติมากมาย นิกาย ความเชื่อ ไปจนถึงศาสนาต่างๆ ของอินเดียและพื้นเมือง รวมถึงบรรดามิชชันนารีคริสต์ล้วนเคยอ้างว่างานเขียนของวัฬฬุวรรได้รับแนวคิดบันดาลใจมาจากความเชื่อของตนอย่างเปิดเผยหรืออย่างอ้อม ๆ แทบไม่เป็นที่ทราบเลยว่าวัฬฬุวรรมีพื้นหลังทางครอบครัว อาชีพการงาน และนับถือในลัทธิใด เชื่อกันว่าเขาเคยอาศัยอยู่ในไมลาปอร์ (ปัจจุบันเป็นย่านหนึ่งในเจนไน) ในช่วงใดช่วงหนึ่งของชีวิต เชื่อกันว่างานเขียนเขาเริ่มเขียนขึ้นในช่วง 400 ปีก่อนคริสตกาลจนถึงต้นศตวรรษที่ 5 เมื่อประเมินจากบันทึกท้องถิ่นและการวิเคราะห์ภาษาศาสตร์ในวานเขียนของเขา กมิล ซเวเลบิล อ้างจากติรุกกุรัฬว่าวัฬฬุวรรน่าจะมีชีวิตอยู่ในช่วงศตวรรษที่ 5
ยุกิ นางากุ
ยุกิ นางากุ ( 長久 友紀<rt>ながく ゆき</rt>, 8 เมษายน -) เป็นนักพากย์หญิงชาวญี่ปุ่น เกิดที่เมืองทัมบะ จังหวัดเฮียวโงะ  สังกัดอาโอนิโปรดักชัน เป็นสมาชิกของวงนักพากย์ เอียร์โฟนส์.
งานตัวแทนคือโมเอซากิ อิจิโงะ ใน โซเระงะเซยู!, อาริสะ อาโฮไคเนน ใน " AKIBA'S TRIP -THE ANIMATION- และ ยาเมะ ยุกานะ ใน ฮาจิเมเตะโนะเกียรุ
ชิงงง
คำว่า ชิงงง เขียนด้วยอักษรจีนเป็น 真言 (zhēnyán), ซึ่งเป็นการถอดเสียงคำว่า มันตระ ในภาษาสันสกฤต
ความสัมพันธ์กับวัชรยาน
เมื่อพุทธศาสนาสายคุยหยานเข้าสู่ประเทศญี่ปุ่น ในประเทศอินเดียคุยหยานก็ยังอยู่ในระยะเริ่มแรกเช่นกัน จึงยังไม่มีคำว่า วัชรยาน ใช้เป็นชื่อสายในขณะนั้น แต่เรียกว่า มนตรยาน เป็นหลัก ศาสตราจารย์พอล วิลเลียมส์ มีความเห็นว่าควรเรียกพุทธศาสนาสายคุยหยานระยะแรกว่า มนตรยาน จะถูกต้องเหมาะสมกว่า
สโมสรฟุตบอลเลสเตอร์ซิตีในฤดูกาล 2018–19
ฤดูกาล 2018–19 เป็นฤดูกาลที่ 114 ในระบบฟุตบอลลีกอังกฤษและเป็นฤดูกาลที่ 51 อย่างไม่เป็นทางการในระดับสูงของฟุตบอลอังกฤษ ฤดูกาลนี้ เลสเตอร์ซิตี ได้เข้าร่วมใน พรีเมียร์ลีก สำหรับฤดูกาลที่สี่ติดต่อกันเช่นเดียวกับ เอฟเอคัพ และ อีเอฟแอลคัพ
ฤดูกาลเริ่มต้นครอบคลุมระหว่างวันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.
นัดกระชับมิตรช่วงก่อนฤดูกาล
เลสเตอร์ซิตี ได้ประกาศออกมาว่าพวกเขาจะลงเล่นเกมกระชับมิตร ปรี-ซีซั่น พบกับ นอตส์เคาน์ตี, บาเลนเซีย และ ลีล.
นัด
เมื่อวันที่ 14 มิถุนายน ค.ศ. 2018, โปรแกรมการแข่งขันสำหรับฤดูกาล 2018–19 ที่กำลังจะมาถึงได้ประกาศออกมาเป็นที่เรียบร้อยแล้ว.
เอฟเอคัพ
การจับสลากรอบสามได้จัดการถ่ายทอดสดทาง บีบีซี โดย รืด คึลลิต และ พอล อินซ์ จาก สแตมฟอร์ด บริดจ์ เมื่อวันที่ 3 ธันวาคม ค.ศ. 2018.
สถิติผู้เล่น
''ณ วันที่ 12 พฤษภาคม ค.ศ. 2019''
อันดับผู้ทำประตูสูงสุด
''ณ วันที่ 28 เมษายน ค.ศ. 2019''
แขวงชนะสงคราม
ชนะสงคราม เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและที่อยู่อาศัย และเป็นแขวงที่มีจำนวนประชากรน้อยที่สุดในกรุงเทพมหานคร
ที่ตั้งและอาณาเขต
แขวงชนะสงครามตั้งอยู่ทางทิศตะวันตกเฉียงเหนือของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
เต่าบึง
เต่าบึง หรือ เต่าป่า (Forest turtles, Terrapins) เป็นสกุลของเต่าสกุลหนึ่ง ใช้ชื่อสกุลว่า Heosemys จัดอยู่ในวงศ์ Geoemydidae (บางข้อมูลหรือข้อมูลเก่าจัดอยู่ในวงศ์ Bataguridae ) โดยแยกออกจากสกุล Geoemyda ซึ่งเป็นสกุลส่วนใหญ่ในวงศ์นี้่
เต่าในสกุลนี้เป็นเต่าที่พบกระจายพันธุ์ในทวีปเอเชีย มีทั้งชนิดที่เป็นเต่าอาศัยอยู่บนพื้นดินที่แห้งแล้งหรือเป็นป่าดิบทึบ และที่เป็นเต่าอาศัยอยู่ได้บนบกและในน้ำ
การจำแนก
นอกจากนี้แล้ว เดิมทีสกุลนี้ยังมีจำนวนสมาชิกมากกว่านี้ แต่ปัจจุบันได้ถูกจัดแยกให้อยู่ในสกุลต่างออกไป เช่น เต่าป่าซูลาเวซี ขณะนี้จัดอยู่ในสกุล Leucocephalon, เต่าป่าฟิลิปปิน อยู่ในสกุล Siebenrockiella และเต่าอ้อยในสกุล Vijayachelys
โดนิส เอสโกเบร์
โดนิส ซาลาติเอล เอสโกเบร์ อิซากีร์เร (Donis Salatiel Escober Izaguirre; เกิด 3 กุมภาพันธ์ ค.ศ. 1981) เป็นผู้รักษาประตูฟุตบอลชาวฮอนดูรัส ปัจจุบันเล่นให้กับสโมสรโอลิมเปียและทีมชาติฮอนดูรัส
ทีมชาติ
เอสโกเบร์ลงเล่นทีมชาตินัดแรกในเดือนพฤษภาคม ค.ศ. 2002 ซึ่งเป็นนัดกระชับมิตรที่พบกับญี่ปุ่น เขาลงเล่นในฟุตบอลโลกรอบคัดเลือกทั้งหมด 2 นัด และได้ลงเล่นในฟุตบอลชิงแชมป์ภูมิภาคอเมริกากลางเมื่อปี 2003 และ 2007 ลงเล่นในโกลด์คัพเมื่อปี 2009 และ 201 และลงเล่นในฟุตบอลโลก 2010 ที่ประเทศแอฟริกาใต้
ในการแข่งขันระดับทีมชาติส่วนใหญ่ เอสโกเบร์จะเป็นตัวสำรอง ส่วนตำแหน่งตัวจริงจะเป็นของโนเอล บายาดาเรส
เทเบิลเทนนิสในกีฬาแห่งชาติครั้งที่ 41 – ชายคู่
"เทเบิลเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์
ดาวน์โหลดทูโดเนตฟอร์เฮติ
ดาวน์โหลดทูโดเนตฟอร์เฮติ เป็นอัลบั้มรวมเพลงที่รวบรวมจากศิลปินต่างๆ ออกจำหน่ายเมื่อวันที่ 19 มกราคม พ.ศ. 2553 โดย Machine Shop Recordings และ Warner Bros. Records อัลบั้มนี้โปรดิวซ์โดย ไมค์ ชิโนดะ และ เอนรีเก อีเกลเซียส วงดนตรีร็อกชาวอเมริกัน ลิงคินพาร์ก ก่อตั้งโครงการที่เรียกว่า มิวสิกฟอร์รีลีฟ (Music For Relief) ในปี พ.ศ. 2548 ซึ่งได้ช่วยเหลือบรรเทาทุกข์จากเหตุการณ์คลื่นสึนามิในมหาสมุทรอินเดียในปี พ.ศ. 2548 แผ่นดินไหวในเฮติ พ.ศ. 2553 แผ่นดินไหวและคลื่นสึนามิในโทโฮะกุ พ.ศ. 2554 และเหตุการณ์เฮอร์ริเคนแซนดี ในปี พ.ศ. 2556 ลิงคินพาร์กออกซิงเกิลในอัลบั้ม "นอตอะโลน" เป็นแทร็กแรกของอัลบั้มนี้ ซึ่งบันทึกเสียงในช่วงสตูดิโออัลบั้มชุดที่สามของวง มินิตส์ทูมิดไนต์ ซิงเกิลออกจำหน่ายหลังจากอัลบั้มนี้เป็นเวลาเกือบสองปี เนื่องจากมีการออกสตูดิโออัลบั้มที่สี่ อะเทาซันด์ซันส์ ดาวน์โหลดทูโดเนตฟอร์เฮติเป็นหนึ่งในอัลบั้มที่ออกจำหน่ายผ่านดาวน์โหลดทูโดเนต
ข้อมูลพื้นฐาน
โครงการนี้เริ่มต้นขึ้นโดยมิวสิกฟอร์รีลีฟ ซึ่งดำเนินงานร่วมกับมูลนิธิสหประชาชาติ องค์การที่อยู่อาศัยเพื่อมนุษยชาติสากล และเดฟแมทธิวส์แบนด์ เพื่อจัดหาอาหาร น้ำ อุปกรณ์การแพทย์ และที่อยู่อาศัยอย่างยั่งยืนสำหรับผู้ที่รับผลกระทบจากแผ่นดินไหวในเฮติ พ.ศ. 2553 ไมค์ ชิโนดะ และ เอนรีเก อีเกลเซียส ได้ส่งเสริมการรวบรวมเพลงในแลร์รีคิงไลฟ์ ได้ยอดจำหน่ายประมาณ 270,000 ดอลลาร์สหรัฐกับ 115,000 ดาวน์โหลด
โรงพยาบาลสมเด็จพระยุพราชสว่างแดนดิน
ดูเพิ่มเติม โรงพยาบาลสมเด็จพระยุพราช โรงพยาบาลสมเด็จพระยุพราช สว่างแดนดิน เป็นโรงพยาบาลสมเด็จพระยุพราช ขนาด 320 เตียง ตั้งอยู่ในพื้นที่ อำเภอสว่างแดนดิน จังหวัดสกลนคร เริ่มดำเนินการครั้งแรกเมื่อปี พ.ศ. 2496 เป็นเพียง "สุขศาลา" ในขณะนั้น
ครีตา
ครีตา (อังกฤษ: Krita) เป็นโปรแกรมสำหรับตกแต่งภาพแบบแรสเตอร์ เป็นซอฟต์แวร์เสรีเช่นเดียวกับ กิมป์ (GIMP) โดยโปรแกรม Krita เป็นส่วนหนึ่งของ KDE มีความสามารถสูงกว่าซอฟต์แวร์เสรีสำหรับแก้ไขภาพแบบแรสเตอร์ตัวอื่นๆ ในด้านการจัดการภาพในแบบ CMYK, L*a*b, ทั้งยังรองรับความละเอียด 8 บิตถึง 32 บิตและภาพแบบอื่นๆอีกมาก โดยเฉพาะการรองรับ CMYK ทำให้ Krita เหมาะกับงานสิ่งพิมพ์และงานอื่นๆที่ต้องการความหลากหลายของระบบสีมากกว่าซอฟต์แวร์เสรีตัวอื่นๆรวมถึง GIMP ที่ในปัจจุบัน (version 2.6.3) ยังไม่รองรับ CMYK ในระดับที่เทียบเท่า
สตาร์ เทรค ข้ามขอบจักรวาล
สตาร์ เทรค ข้ามขอบจักรวาล (Star Trek Beyond) เป็นภาพยนตร์อเมริกันแนวมหากาพย์บันเทิงคดีแนวอวกาศ ฉายเมื่อปี ค.ศ. 2016 กำกับโดย จัสติน ลิน เขียนบทโดย ไซมอน เพกก์และดัก ยัง สร้างจากละครโทรทัศน์ สตาร์ เทรค ที่สร้างโดย ยีน ร็อดเดนเบอร์รี สตาร์ เทรค ข้ามขอบจักรวาล เป็นภาพยนตร์เรื่องที่สิบสามในแฟรนไชส์ สตาร์ เทรค และเป็นเรื่องที่สามในภาพยนตร์ชุดรีบูตต่อจาก สตาร์ เทรค: สงครามพิฆาตจักรวาล (2009) และ สตาร์ เทรค ทะยานสู่ห้วงมืด (2013) คริส ไพน์และแซกคารี ควินโต กลับมารับบทเดิมของพวกเขาเป็น กัปตัน เจมส์ ที. เคิร์ก และ นาวาโท สป็อก ร่วมกับ ไซมอน เพกก์, คาร์ล เออร์บัน, โซอี ซัลดานา, จอห์น โชและแอนทอน เยลชิน กลับมารับบทเดิมของพวกเขาจากภาพยนตร์เรื่องก่อนหน้านี้ สตาร์ เทรค ข้ามขอบจักรวาล เป็นหนึ่งในภาพยนตร์เรื่องสุดท้ายของเยลชิน หลังเขาเสียชีวิตเมื่อเดือนมิถุนายน ค.ศ. 2016 หนึ่งเดือนก่อนภาพยนตร์ฉาย ภาพยนตร์ยังแสดงนำโดย อิดริส เอลบา, โซเฟีย โบเตลลา, โจ ทัสลิมและลิเดีย วิลสัน
การถ่ายทำเริ่มต้นเมื่อวันที่ 25 มิถุนายน ค.ศ. 2015 ที่แวนคูเวอร์ ภาพยนตร์ฉายรอบปฐมทัศน์ที่ซิดนีย์เมื่อวันที่ 7 กรกฎาคม ค.ศ. 2016 ฉายในประเทศไทยเมื่อวันที่ 19 กรกฎาคม ค.ศ. 2016 และฉายในสหรัฐเมื่อวันที่ 22 กรกฎาคม ค.ศ. 2016 โดยพาราเมาต์พิกเจอส์ ภาพยนตร์เรื่องนี้อุทิศให้กับความทรงจำของเยลชิน เช่นเดียวกับ เลเนิร์ด นิมอย ซึ่งเขาเสียชีวิตก่อนภาพยนตร์จะเริ่มถ่ายทำ ภาพยนตร์ทำเงิน 343.5 ล้านดอลลาร์สหรัฐทั่วโลก และได้รับการตอบรับที่ดีจากนักวิจารณ์ โดยได้รับคำชมในเรื่องการกำกับของลิน, การแสดง, ฉากโลดโผน, ดนตรีประกอบ, วิชวลเอ็ฟเฟ็กต์และการไว้อาลัยแด่เยลชินและนิมอย ภาพยนตร์ได้รับการเสนอชื่อเข้าชิงรางวัลออสการ์ครั้งที่ 89 สาขาแต่งหน้าและทำผมยอดเยี่ยม
มหาวิทยาลัยเทคโนโลยีเดลฟท์
มหาวิทยาลัยเทคโนโลยีเดลฟท์ (Technische Universiteit Delft หรือย่อว่าTU Delft) เป็นมหาวิทยาลัยเทคโนโลยีของรัฐที่เก่าแก่ที่สุดในเนเธอร์แลนด์ ตั้งอยู่ที่เมืองเดลฟท์ จังหวัดเซาท์ฮอลแลนด์ มักได้รับการจัดอันดับให้เป็นมหาวิทยาลัยที่ดีที่สุดในประเทศเสมอ และเมื่อปี ค.ศ. 2020 ได้รับการจัดอันดับให้ติดอันดับ 15 มหาวิทยาลัยด้านวิศวกรรมศาสตร์ที่ดีที่สุดในโลก มหาวิทยาลัยมี 8 คณะและมีสถาบันวิจัยอีกมากมาย มีนักศึกษากว่า 19,000 คน (รวมระดับปริญญาตรีและบัณฑิตวิทยาลัย) บุคลากรฝ่ายวิชาการกว่า 2,900 คนและฝ่ายสนับสนุนอีกกว่า 2,100 คน
มหาวิทยาลัยเทคโนโลยีเดลฟท์ ก่อตั้งขึ้นเมื่อวันที่ 8 มกราคม ค.ศ. 1848 โดยพระเจ้าวิลเลิมที่ 2 แห่งเนเธอร์แลนด์ในฐานะราชบัณฑิตวิทยาลัย โดยมีพระราชประสงค์จัดตั้งเป็นโรงเรียนฝึกอบรมข้าราชการเพื่อประจำการในหมู่เกาะอินเดียตะวันออกของเนเธอร์แลนด์(ปัจจุบันคือประเทศอินโดนีเซีย) โรงเรียนข้าราชการนี้ได้ขยายหลักสูตรและงานวิจัยเรื่อยมา จนกลายเป็นวิทยาลัยเทคนิคในปี ค.ศ. 1864 และเลื่อนฐานะเป็นสถาบันเทคโนโลยีเมื่อปี ค.ศ. 1905 ก่อนจะเปลี่ยนชื่อมาเป็นมหาวิทยาลัยเทคโนโลยีเดลฟท์เมื่อปี ค.ศ. 1986 และมีผู้ได้รับรางวัลโนเบลมาแล้วหลายคน เช่น ยาโกบึส แฮ็นรีกึส วันต์โฮฟฟ์ ไฮเกอ กาเมอร์ลิง โอนเนิส และ ไซมอน ฟานเดอร์เมร์
เกรดเฟ้อ
เกรดเฟ้อ (grade inflation หรือ grading leniency) คือการให้ระดับผลการเรียนสูงกว่าที่ผู้เรียนควรได้รับ ซึ่งทำให้ผลการเรียนเฉลี่ยของผู้เรียนสูงขึ้น ศัพท์คำนี้ยังใช้ในการอธิบายแนวโน้มของการให้ระดับผลการเรียนที่สูงขึ้นสำหรับภาระงานที่ในอดีตเคยได้ผลการเรียนที่ต่ำกว่า อย่างไรก็ตามสิ่งที่กล่าวมาข้างต้นไม่ใช่ภาวะเกรดเฟ้อ เนื่องจากการได้รับผลการเรียนในระดับสูงไม่ได้เป็นตัวบ่งบอกการเกิดเกรดเฟ้อ หากจะเป็นภาวะเกรดเฟ้อได้นั้นจำเป็นต้องมีการแสดงให้เห็นว่าผู้เรียนไม่สมควรได้ระดับผลการเรียนนั้น หลายประเทศทั่วโลกมีการอภิปรายถึงปัญหาเกรดเฟ้ออยู่บ่อยครั้ง โดยเฉพาะอย่างยิ่งในสหรัฐและอังกฤษ
จังหวัดจันทบุรี
ประวัติศาสตร์
จันทบุรีเป็นเมืองที่มีประวัติความเป็นมาที่ยาวนาน ก่อตั้งโดยชนชาติชอง จังหวัดจันทบุรีเป็นเมืองที่มีความสำคัญต่อประวัติศาสตร์ไทยอยู่ 3 ครั้ง คือ ครั้งที่ 1 สมเด็จพระเจ้ากรุงธนบุรีใช้จังหวัดจันทบุรีในการรวบรวมไพร่พลและเสบียงอาหาร ครั้งที่ 2 เกิดสงครามอานัมสยามยุทธในรัชสมัยของพระบาทสมเด็จพระนั่งเกล้าเจ้าอยู่หัวและครั้งที่ 3 ฝรั่งเศสยึดเมืองจันทบุรีเป็นเมืองประกันหลังจากเกิดวิกฤตการณ์ปากน้ำในรัชสมัยของพระบาทสมเด็จพระจุลจอมเกล้าเจ้าอยู่หัว ด้วยความที่จังหวัดจันทบุรีมีความสำคัญต่อเหตุการณ์ทางประวัติศาสตร์หลายเหตุการณ์และมีความหลากหลายทางภูมิประเทศ ส่งผลให้จังหวัดจันทบุรีเป็นจังหวัดที่มีแหล่งท่องเที่ยวทั้งทางธรรมชาติและทางวัฒนธรรมคือ พระเจ้าพรหมทัต (พ.ศ. 1349–1399) ครั้นถึงปี พ.ศ. 1800 ได้มีการย้ายถิ่นฐานมาสร้างเมืองใหม่ที่บ้านหัววัง ตำบลพุงทลาย ซึ่งอยู่ใกล้กับแม่น้ำจันทบุรีในปัจจุบัน